Pretvorba črk in znakov v predmete risanja

Modul
Vsebina
Kazalo 🔎︎

# Pretvorba črk in znakov v risalne predmete

Črke in znake lahko pretvorite v krivulje, ki jih lahko urejate in jim spreminjate velikost kot vsakemu risalnemu predmetu. Ko enkrat pretvorite besedilo v risalni predmet, ne morete več spreminjati vsebine besedila.

### Za pretvorbo besedila v predmet risanja:

1. Izberite besedilo, ki ga želite pretvoriti, in naredite nekaj od naslednjega:

   V LibreOffice Draw izberite Spremeni – Pretvori – V krivuljo.

   V LibreOffice Impress desno-kliknite rob predmeta z besedilom, nato izberite Pretvori – V krivuljo.

2. Če vsebuje besedilo več kot en znak, bo pretvorjeno besedilo postalo skupina predmetov. Dvokliknite skupino za urejanje posameznih predmetov. Ko končate, pritisnite ubežnico.

3. Zdaj kliknite ikono Točke v vrstici Risba. Kliknite predmet. Vidite lahko vse Bézierove točke predmeta. V vrstici Uredi točke najdete različne ikone za urejanje, vstavljanje in brisanje točk.

Podobne teme

Risanje krivulj

Urejanje krivulj

Pretvorba bitnih slik v vektorske

Pretvorbe 2D-predmetov v krivulje, mnogokotnike in 3D-predmete

Stavec za grafično oblikovanje besedila